Demos Helsinki

Demos Helsinki on yhdistyspohjainen tutkimuslaitos eli ajatushautomo. Se tekee tutkimusta, strategioita ja kokeiluja julkiselle, yksityiselle ja kolmannen sektorin organisaatioille ja työllistää 50 eri alojen asiantuntijaaDemos. Emoyhteisönä toimii Demos ry.

Kansalaisyhteiskunnan ja kokeilujen näkökulmaa korostava Demos Helsinki on vakiinnuttanut paikkansa itse hankkimallaan projektirahoituksella. Se eroaa muista suurista suomalaisista ajatushautomoista, joiden toiminta perustuu tuille ja avustuksille.Vieraskynä: Ajatushautomoiden idea on hämärtymässä hs.fi 4.6.2012 (tilaajille)

Demos Helsingin perustivat Roope Mokka ja Aleksi Neuvonen. Vuosina 2013–2017 sen toiminnanjohtajana toimi Tuuli Kaskinen. Vuoden 2018 alusta toiminnanjohtajana aloitti Juha Leppänen.

 Toiminta 

Demos Helsinki on julkaissut laajasti yhteiskunnan ja talouden tulevaisuudesta Se on tehnyt palkittuja kokeiluja liiketoiminnan sekä julkisten tilojen ja palveluiden kehittämiseksi. Se on saanut projekteillaan kansainvälistä näkyvyyttä ja sen projekteista ovat kirjoittaneet muun muassa The GuardianThe Guardian Sustainable Business Hub Inside Finland's innovation camp for sustainable consumer behaviour change 23.12.2012, MonocleMonocle Branding Finland 26.11 2010, The EconomistThe Economist Creativity- Cultural revolution 2.2.2013 ja Süddeutsche Zeitung. Vuonna 2014 se laajensi toimintaansa yrityspalveluihin ja perusti tätä varten uuden Demos Effect Oy -nimisen tytäryhtiön. Sittemmin yhtiön nimi on vaihdettu Demos Helsinki Oy:ksi.

 Historia 

Demos Helsinki aloitti toimintansa vuonna 2005 tekemällä Suomen itsenäisyyden juhlarahastolle Sitralle tutkimusta julkisten palvelujen tulevaisuudesta ja hyvinvoinnin muutoksesta. Tutkimuksen tulokset julkaistiin nimellä Yksilön ääni – Hyvinvointivaltio yhteisöjen ajalla -raportissa vuonna 2006.Uljaat yksilöt & yhteisöt  Voima-lehti 10/2006 Vuonna 2007 yhdistys käynnisti Ilmastotalkoot, Suomen suurimman yksityisesti rahoitetun ilmastokampanjan.Malmelin Nando: Vastuuntuntoiset brändit kehittävät yhteiskuntaa Mielipide. HS.fi 26.1.2008 (tilaajille) Vuonna 2010 se kirjoitti Suomen maabrändivaltuuskunnan loppuraportinOllilan maabrändiryhmä päätyi perinteiseen Suomi-kuvaan  hs.fi 17.10.2010 (vanhentunut linkki) sekä metropolialueen kilpailukykytutkimuksen Espoon kaupungin toimeksiannostaNäin toimii suomalainen metropoli: kansan, kuntien ja yritysten yhteistalkoot Suomenkuvalehti.fi 13.10.2010.

 Palkinnot 

Demos Helsinki on saanut työstään useiden eri alojen palkintoja. Vuonna 2007 se sijoittui toiseksi kansainvälisessä Greater Helsinki Vision 2050 -ideakilpailussaToiseksi tullut ryhmä antaisi asukkaille lisää päätösvaltaa hs.fi 15.7.2007 (tilaajille), ja vuonna 2012 sen Hoas-laboratorio palkittiin Tekesin ja Asuntomarkkinoiden innovaatiopalkinnollaTekes.fi  Asuntomarkkinoiden innovaatiopalkinto Hoas-laboratoriolle sekä markkinoinnin alan KultahuipullaVuodenhuiput.fi . Demos Helsingin konseptoima World Design Capital 2012 -paviljonki voitti Helsingin rakennuslautakunnan vuosittain myöntämän rakennustaiteen palkinnon Rakentamisen ruusun.Helsinki palkitsi kaksi kohdetta Rakentamisen Ruusulla Rakennuslehti 28.1.2013  Vuonna 2013 World Resource Forum palkitsi sen esityksen Davosin konferenssin parhaaksi esitykseksi kestävästä liiketoiminnasta ja teollisuudesta.Peloton laboratorio palkittiin World Resources Forumissa 7.10.2013 

 Yhteydet muihin Demoksiin 

Demos Helsinki ei ole osa Britannian suurimpiin think tankeihin kuuluvaa Demos UK:tä tai New Yorkissa toimivaa Demosta. Demos UK:n kanssa Demos Helsinki on tehnyt yhteistyötä.

 Lähteet 

 Aiheesta muualla 
 Demos Helsingin perustaja ja tutkimusjohtaja Aleksi Neuvonen 375 humanistia -sivusto 5.8.2015, Helsingin yliopiston humanistinen tiedekunta.
 Demos Helsingin kotisivut 

Luokka:Suomalaiset ajatushautomot